# Sharonne

Sharonne (Sabadell, 1 de juny de 1976), nom artístic de Cristóbal Garrido, és una drag queen, actriu i cantant catalana. Va guanyar la segona temporada del programa Drag Race España.

## Carrera artística

Va iniciar la carrera artística de ben jove en el món del teatre amateur. De fet, tenia començats uns estudis en administració quan es va decantar definitivament pel món de l'actuació. Va estudiar interpretació a l'Escola TRAM Expressió de Barcelona i dansa a l'Escola de CO&CO de Barcelona.
Té un altre alter ego, DJ Lucy, personatge que va fer de mestra de cerimònies durant la gira The Hole Zero.
En la faceta de cantant, va formar part del duo Shimai, que va popularitzar una versió de la cançó Estoy bailando de les Hermanas Goggi. El 2001, va provar de representar Espanya en el Festival d'Eurovisió com a membre de Trans-X, però no van passar del dotzè lloc de la preselecció de la Radiotelevisió Espanyola.
Pel que fa a l'actuació, va participar en el curtmetratge Puta de oros el 2000, i en la sèrie catalana El cor de la ciutat, en què va interpretar el personatge trans de Velvet durant una temporada.
El 2017, presentant-se com a Garrido, va participar en el concurs televisiu Tu cara no me suena todavía d'Antena 3 imitant Olga Guillot i interpretant la seva cançó Soy lo prohibido. Va vèncer els altres concursants en la primera gala, i com a premi va passar directament a la final, on va obtenir el tercer lloc.
L'any següent va participar en La Marató de TV3, on va homenatjar els morts de càncer interpretant la cançó (You Make Me Feel Like) A Natural Woman de l'estatunidenca Aretha Franklin. També va presentar la Gala de Reines del Carnestoltes 2018 de Vinaròs, juntament amb Beni Sánchez.
El 2022, va ser anunciada com una de les participants de la segona temporada de Drag Race España, versió espanyola de la franquícia Drag Race. En un dels reptes més coneguts del programa, el Snatch Game, va imitar Verónica Forqué, la qual cosa la va fer guanyar l'episodi. Després d'una temporada de destacar i sense cap valoració negativa per part del jurat, finalment va sortir-ne victoriosa i es va coronar com la Superestrella Drag d'Espanya—succeïa Carmen Farala. Després del triomf, es va informar que participaria en la gira Gran Hotel de las Reinas.
També va fitxar amb la plataforma AtresPlayer per a protagonitzar acompanyada de Supremme de Luxe, Pupi Poisson i Estrella Xtravaganza Reinas al rescate, en què viatgen totes quatre per localitats de l'Espanya profunda en cerca d'històries LGBTI.
El 26 d'octubre de 2022 se'n va anunciar la participació en el Benidorm Fest 2023, el concurs que enviarà a la representació espanyola per al Festival d'Eurovisió, a celebrar-se a Liverpool el maig del 2023. Amb tot, només va arreplegar 87 punts i va obtenir una 6a posició en la primera semifinal del programa, així que no va classificar-se com a finalista.

## Filmografia
### Cinema

* Puta de oros (curtmetratge, 2000)

### Televisió

* Crónicas marcianas (1997)
* Paranoia setmanal (2007)
* El cor de la ciutat (2008)
* Tretze anys i un dia (2008)
* Tú sí que vales (2013)
* Alaska y Coronas (2014)
* Lo que surja (2016)
* Forenses (2017)
* Tu cara no me suena todavía (2017)
* La Marató de TV3 (2018)
* ¡Ahora caigo! (2018)
* Drag Race España (2022)
* Reinas al rescate (2022)

### Sèries web

* 10 Esenciales (2022)
* Los 40 (2022)
* El Comidista (2022)

## Referències

* ↑ 20minutos. «Entrevista | Sharonne, ganadora de 'Drag Race España': "Esta victoria es un logro personal, porque me he dedicado a esto toda la vida"» (en castellà). www.20minutos.es - Últimas Noticias, 07-06-2022. [Consulta: 7 juny 2022].
* 1 2 3 4 González, Raúl. «La nueva reina de España se llama Sharonne» (en castellà). El País, 07-06-2022. [Consulta: 7 juny 2022].
* 1 2 «THE HOLE ZERO - Dossier de prensa Gira OK» (PDF) (en castellà). [Consulta: 26 octubre 2022].
* ↑ «Su cara te suena: Sharonne de 'Drag Race' estuvo a punto de representar a España en Eurovisión» (en castellà). El Español, 03-04-2022. [Consulta: 6 juny 2022].
* ↑ «Sharonne ('Drag Race 2'): "Estoy encantada de que me vean tan perfecta, pero no lo soy"» (en castellà). FormulaTV. [Consulta: 6 juny 2022].
* ↑ FormulaTV. «Cristóbal ('TCNMST'): "Si trajeran 'RuPaul's Drag Race' a España podría presentarme como Sharonne"» (en castellà). FormulaTV. [Consulta: 6 juny 2022].
* ↑ «Cristóbal Garrido: "Cuando anunciaron que era el ganador de la primera gala de 'Tu cara no me suena todavía', me entró un tembleque…"» (en castellà). LaSexta, 28-10-2017. [Consulta: 6 juny 2022].
* ↑ «Cristóbal Garrido Beni Sánchez presentaran Gala Carnaval 2018 Vinaròs | Castellón Información», 15-01-2018. [Consulta: 6 juny 2022].
* ↑ «'Drag Race España' y Sharonne brindan un impecable homenaje a Verónica Forqué» (en castellà). La Vanguardia, 25-04-2022. [Consulta: 6 juny 2022].
* ↑ «Sharonne es la ganadora de la segunda edición de Drag Race España» (en castellà). ELMUNDO, 06-06-2022. [Consulta: 6 juny 2022].
* ↑ «Así es ‘Reinas al rescate’ el ‘spin of’ de ‘Drag Race España’» (en castellà). La Vanguardia, 30-05-2022. [Consulta: 6 juny 2022].
* ↑ «Benidorm Fest 2023: Sharonne, todo sobre el concursante» (en castellà). RTVE.es, 25-10-2022. [Consulta: 26 octubre 2022].
* ↑ «Sharonne, a les portes de la final del Benidorm Fest». Diari de Sabadell, 01-02-2023. [Consulta: 3 febrer 2023].
* ↑ «Cristóbal Garrido impresiona al público de '¡Ahora Caigo!' con su espectacular imitación» (en castellà). www.antena3.com, 14-02-2018. [Consulta: 6 juny 2022].
* ↑ Sergio López Martín. «Estas son las 12 nuevas reinas de 'Drag Race España 2', que ya tiene fecha de estreno». El Periódico de Catalunya, 20-02-2022. Arxivat de l'original el 20 febrer 2022. [Consulta: 14 setembre 2021].
* ↑ «"No hay nada que se nos resista": 'Reinas al rescate' llega el 10 de julio a ATRESplayer PREMIUM», 23-06-2022. Arxivat de l'original el 2022-07-03. [Consulta: 28 juny 2022].
* ↑ «Sharonne y Carmen Farala: 10 cosas sin las que no pueden vivir | 10 Esenciales | GQ España» (en castellà), 28-06-2022. Arxivat de l'original el 28 juny 2022. [Consulta: 28 juny 2022].
* ↑ «SHARONNE desvela su quiniela para DRAG RACE ESPAÑA 3 | LOS40» (en castellà), 13-07-2022. Arxivat de l'original el 5 agost 2022. [Consulta: 4 octubre 2022].
* ↑ La receta de Sharonne y Venedita von Däsh: drag quiche de verduras | EL COMIDISTA (en castellà), 4 octubre 2022.